CPALL โชว์กำไร Q2 เพิ่มเกือบ 40%
CPALL เผยกำไร Q2/58 เพิ่มเกือบ 40% ขณะที่ช่วง 6 เดือนแรกเพิ่ม 32%
10 ส.ค. 2558

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 3.14 พันล้านบาท หรือมีกำไรสุทธิ 0.35 บาทต่อหุ้น เพิ่มขึ้น 39.44% จากช่วงเดียวกันของปีก่อนที่มีกำไรสุทธิ 2.25 พันล้านบาท หรือมีกำไรสุทธิ 0.25 บาทต่อหุ้น
ขณะที่ช่วง 6 เดือนแรก มีกำไรสุทธิ 6.55 พันล้านบาท หรือมีกำไรสุทธิ 0.73 บาทต่อหุ้น เพิ่มขึ้น 32.27% จากช่วงเดียวกันของปีก่อนที่มีกำไรสุทธิ 4.95 พันล้านบาท หรือมีกำไรสุทธิ 0.55 บาทต่อหุ้น
ทั้งนี้ บริษัทมีกำไรในไตรมาสดังกล่าวเพิ่มขึ้นตามรายได้รวมที่เพิ่มขึ้นจากการขยายสาขา 7-Eleven และ MAKRO อย่างต่อเนื่อง
 
 